ཕ་ཡུལ་དུ་ལོག་ཐེངས་རེར།བྱིས་དུས་སྤར་འཛིང་བྱེད་རོགས་ཀྱི་རྩེད་རོགས་ཚོ་མཐོང་ན་འདོད།དེ་དུས།ང་དང་རྩེད་རོགས་ཚོའི་ཕུག་བསམ་གྱི་དག་ཞིང་སྟེ།རྣམ་ཤེས་ཀྱི་སྐུད་སྣེ་ལ་ཤོག་བྱ་བཏགས་ནས་སྤུར་སའི་རྐང་ལམ་ཀྱ་ཀྱུ་དག་ཀྱང་མཐོང་ན་འདོད།འོན་ཀྱང་།རུལ་སུང་གི་བམ་ཤ་འབྲུག་པའི་སྤྱི་ཚོགས་ཀྱི་ཁྲོམ་ར་ན་ལྷ་སྒྲུང་དང་འཕྲུལ་ཆས་བྲིན་བཞིན་པའི་བསླུ་བྲིད་ཀྱི་མེ་ལྕེའི་ཀློང་ན།ངའི་སྙིང་ནས་དགའ་བའི་རྩེད་རོགས་ཚོའི་མཇུག་མཐའི་བླ་སྲོག་གི་ལྗོན་པ་སྙི་མོ།ནད་ཡམས་ཀྱི་ལྕེབས་ཐག་རིང་བོས་འདྲུད་པའི་ཆུ་རྣག་གི་གཙང་བོ་ལ་བྱིངས་པའི་མུ་སྡུག་པའི་ས་བོན་རི་རབ་ཙམ་རེད།ད་དུང་།ང་དང་རྩེད་རོགས་ཚོའི་ཕུག་བསམ་གྱི་དག་ཞིང་རིང་མོ།ས་རྡོ་ཡི་ཡིག་འབྲུ་མུར་བའི་དགེ་རྒན་ཚོའི་གནའ་བོའི་ལེགས་བཤད་ཀྱི་བཤན་གྲིའི་སོ་ཁ་ན་ཟད་གིན་འདུག